Bakgrunn

I forbindelse med innføring av pakkeforløp for kreft i 2015 fikk alle helseforetak i oppdrag fra Helse- og omsorgsdepartementet å etablere forløpskoordinatorer i sykehus som utreder og behandler kreftpasienter.

Dette er regionale rutiner som først og fremst skal sikre gode samarbeidsrutiner på tvers av foretakene samt gi de nødvendige regionale føringene. I tillegg må det gjøres lokale tilpasninger.

Hovedfunksjon

Koordinering av pasientforløp for å sikre et effektivt forløp fra henvisning er mottatt i sykehus til oppstart behandling.

Forløpskoordinatorene gis utvidede funksjoner knyttet mot rekvirering av undersøkelser samt elektronisk kommunikasjon med pasienter. De utvidede funksjoner utføres på delegasjon, er begrenset til funksjonen som forløpskoordinator og gjelder ikke for øvrige funksjoner helsearbeideren måtte ha.

Arbeidsoppgaver

Følgende arbeidsoppgaver tillegges forløpskoordinator:

Være pasientens kontaktperson og være tilgjengelig for pasienter / pårørende og samarbeidspartnere.

Ha ansvar for informasjon, veiledning, og oppfølging av pasienter og pårørende fra henvisning fram til behandlingsstart. Kommunikasjon med pasientene skal kunne skje på ulike måter herunder også i form av elektronisk kommunikasjon.

Ha ansvar for planlegging av pasientforløpet fra henvisning til behandlingsstart i tett samarbeid med ansvarlig lege.

Bestille aktuelle timer til undersøkelser (radiologi, skopier, hjerteundersøkelser og andre nødvendige forundersøkelser) i henhold til oppsatt plan slik at utredningen følger forutbestemt progresjonen. Forløpskoordinator må ha tilgang til å disponere forhånds avtalte timer for pasienter i pakkeforløp.

Følge pasienten sin fremdrift gjennom det planlagte forløpet og koordinere utredning og behandling på tvers av fagområdene.

Løse utfordringer underveis i samarbeid med behandlende lege og ledelse

Ivareta et godt samarbeid med alle involverte avdelinger, spesialister, andre sykehus og deres forløpskoordinatorer.

Ved overganger mellom HF skal koordinator ved HF1 ta kontakt med koordinator ved HF 2 så snart som mulig for å sikre sømløs og rask overgang mellom HF-ene. (Hvert HF må sikre at oppdatert oversikt over forløpskoordinatorer er lett tilgjengelig)

Forløpskoordinator må ved avvik melde dette til nærmeste leder slik at dette kan korrigeres.

Akkeforløp, kreft

Ha følgende oppgaver knyttet mot MDT-møter:

Organisere og delta i MDT-møter i tett samarbeid med ansvarlig lege.

Ansvarlig lege har hovedansvar for å skrive notat om konklusjon i møtet. Forløpskoordinator ivaretar oppfølging av møtets konklusjon.

Ansvarlig lege har ansvaret for å informere pasienten. Dette kan legen evt delegere til forløpskoordinator.

Sikre korrekt koding av forløpstider i tråd med gjeldende krav i samarbeid med ansvarlig lege og dedikert merkantilt personell.

Undervise fagpersonell samt veilede kolleger.